Salget af produkter fra Trip Trap er steget markant. Det giver plus på bundlinjen hos det nordjyske firma.

Det nordjyske firma Trip Trap har netop indleveret årsregnskabet. Det viser er resultat på 1,8 millioner kroner før skat i år 2010 mod forrige års resultat på 100.000 kroner. Samtidig har firmaet øget omsætningen med ti procent. - De gode takster i regnskabet afspejler især vores oprustning på de udenlandske markeder. I Østrig og Schweiz har vi for eksempel øget omsætningen med halvtreds procent det seneste år, siger administrerende direktør Jesper Panduro. Ifølge direktøren er mange udenlandske kunder begejstrede over virksomhedens nordiske design. Produkterne sælges i dag over det meste af Europa.